**Το Syn Festival του Εδιμβούργου** είναι ένα πολιτιστικό φεστιβάλ στο Εδιμβούργο. Στη διοργάνωσή του συμμετέχουν άτομα από τη Νότια Ευρώπη .

Ιστορία και στόχοι
------------------

Το Syn Festival διοργανώθηκε για πρώτη φορά το 2014. Είναι ένα φεστιβάλ που καταπιάνεται με πολλές τέχνες: περιλαμβάνει εκδηλώσεις μουσικής, κινηματογράφου, θεάτρου και εικαστικών τεχνών. Έχει φιλοξενήσει εκδηλώσεις σε πολλούς χώρους του Εδιμβούργου, όπως η Upper Church στο Summerhall, το Adam House, το Teviot Row House, το Out of the Blue Drill Hall.   Ο τίτλος του (Syn) υποδηλώνει την πρόθεση των διοργανωτών του να προωθήσουν έναν διάλογο ανάμεσα σε πολιτισμικές τάσεις της Μεσογείου και της Βρετανίας.

Συνεργασίες
-----------

Το Syn Festival του Εδιμβούργου έχει συνεργαστεί με το Φεστιβάλ Ταινιών Μικρού Μήκους Δράμας, το Be-There Animation Festival και το Alba New Music Festival. Συνεργάστηκε επίσης με το Ελληνικό Φεστιβάλ του Εδιμβούργου, φιλοξενώντας εκθέσεις εικαστικών τεχνών που συνόδευαν τα θέματα των ταινιών που προβλήθηκαν από το τελευταίο.

2014, 2015
----------

Οι εκδηλώσεις του Φεστιβάλ πραγματοποιήθηκαν στο Teviot Row House τον Μάρτιο του 2014 και τον Μάιο του 2015. Επίσης, το Φεστιβάλ διοργάνωσε δύο εκθέσεις στον κινηματογράφο Edinburgh Filmhouse σε συνεργασία με το Ελληνικό Φεστιβάλ του Εδιμβούργου.

2016
----

Το φεστιβάλ του 2016 περιστράφηκε γύρω από το θέμα της «Μεσογείου». Ο στόχος των διοργανωτών ήταν να ενθαρρύνει έναν διάλογο γύρω από τους πρόσφυγες που διασχίζουν τη Μεσόγειο.

2017
----

Το 2017, το Φεστιβάλ παρουσίασε πάνω από 100 καλλιτέχνες, ερμηνευτές, μουσικούς και σκηνοθέτες. Μέρος του Φεστιβάλ ήταν η έκθεση εικαστικών τεχνών «Μεταμόρφωση-Μετασχηματισμός», που πραγματοποιήθηκε από τις 9 έως τις 22 Μαρτίου στο Out of the Blue Drill Hall. Στο πλαίσιο αυτής της έκθεσης εικαστικών τεχνών, 21 καλλιτέχνες ασχολήθηκαν με σκωτσέζικες, ελληνικές και, ευρύτερα, με ευρωπαϊκές μυθολογίες. Αυτοί οι καλλιτέχνες ήταν οι εξής: Mhairi Bell-Moodie, Michael Dawson, Alex Hackett and Alix Villanueva, Rebecca Holloway, Яachel Lee, Ax Marnie, Julia Alexandra Mee, Ursula Mestre, Fionnuala Mottishaw, Georgia Murray, Kyle Noble, Ιωάννα Παπαδημητρίου, Παρασκευή Παπαγιάννη, Τόνια Παπαπέτρου, Δέσποινα Πετρίδου, Marissa Stoffer, Roween Suess, Jacqueline Thow, Christopher Philip Ward, Susana Wessling.   Το Φεστιβάλ του 2017 περιλάμβανε επίσης μια ελληνική βραδιά με μουσική, χορό και φαγητό.

2019
----

Το 2019, το Φεστιβάλ φιλοξένησε την έκθεση με τίτλο «Ουτοπίες». Στην έκθεση συμμετείχαν 18 καλλιτέχνες που εμπνεύστηκαν από το έργο Η Ουτοπία του Thomas More.  Το Φεστιβάλ περιλάμβανε επίσης την συναυλία «Feel the Vibes | Band Night». Στην εκδήλωση συμμετείχαν επτά συγκροτήματα που παίζουν διαφορετικά είδη μουσικής: Klezmer, Jazz, Blues, Funk fusion, Ska και Reggae καθώς και Industrial Live Drumcore.

2020, 2021
----------

Το Syn Festival του Εδιμβούργου δεν διοργάνωσε εκδηλώσεις το 2020 και το 2021 (τελευταία ενημέρωση: Ιούλιος του 2021).

Παραπομπές
----------

1. 1 2 3  «ABOUT US « SYN FESTIVAL EDINBURGH» (στα Αγγλικά). Αρχειοθετήθηκε από το πρωτότυπο στις 20 Ιουλίου 2021. Ανακτήθηκε στις 20 Ιουλίου 2021.
2. ↑  «Syn Festival Edinburgh shaping up for success». *Napier* (στα English). Ανακτήθηκε στις 20 Ιουλίου 2021. CS1 maint: Μη αναγνωρίσιμη γλώσσα (link)
3. 1 2  «Syn Festival in Edinburgh». *New Diaspora* (στα Αγγλικά). Ανακτήθηκε στις 20 Ιουλίου 2021.
4. 1 2 3  «Syn Festival Edinburgh - Expose Art Magazine» (στα Αγγλικά). Ανακτήθηκε στις 20 Ιουλίου 2021.
5. ↑  «Transformation through Silence Awareness Existence». *www.creativescotland.com* (στα Αγγλικά). Αρχειοθετήθηκε από το πρωτότυπο στις 20 Ιουλίου 2021. Ανακτήθηκε στις 20 Ιουλίου 2021.
6. ↑  «Programme 2017 « SYN FESTIVAL EDINBURGH» (στα Αγγλικά). Αρχειοθετήθηκε από το πρωτότυπο στις 20 Ιουλίου 2021. Ανακτήθηκε στις 20 Ιουλίου 2021.
7. ↑  «Alessandro Di Massimo BIG HITS Syn Festival Summerhall | Alessandro Di Massimo» (στα Αγγλικά). Ανακτήθηκε στις 23 Ιουλίου 2021.
8. ↑  reviewsphere. «6th Syn Festival Edinburgh: UTOPIAS exhibition is NOW». *www.reviewsphere.org* (στα Αγγλικά). Ανακτήθηκε στις 23 Ιουλίου 2021.
9. ↑  «6th Syn Festival - Feel the Vibes | Band night - Summerhall». *Summerhall, Edinburgh* (στα Αγγλικά). Ανακτήθηκε στις 20 Ιουλίου 2021.

Εξωτερικοί Σύνδεσμοι
--------------------

* Αρχειοθετήθηκε 2021-07-20 στο Wayback Machine.